Pabala Game Farm - Lekker Kampplekke
You are here: Home1 / Kampplekke2 / Pabala Game Farm
Voeg by Gunsteling 43
NAASTE DORP: Hankey / Jeffreysbaai (30 km)
Pabala Game Farm lê in die Oos-Kaap op 'n plaas in die Loerie-distrik, tussen die Tuinroete en die Baviaanskloof. Die plaas is slegs sowat 30km vanaf Jeffreysbaai geleë. Die oop landskappe is asemrowend. Die groot terrasse is ideaal vir gaste wat wil kyk hoe die wild daagliks na die nabygeleë watergat optrek om water te kom suip.
Gemaklike selfsorg verblyf word aangebied sowel as luukse tente en kampplekke.
Die Pabala Tented Bush Camp bied 4 kampeerplekke met 'n ablusieblok. Kom slaan jou tent op op die gras terrasse en verlustig jou in die pragtige uitsigte oor die landskappe en natuur waar die diere vryelik rondloop – die staanplekke word so natuurlik moontlik gehou. Die kampplek area is omhein en bied 'n veilige omgewing vir die kampers.
n Selfsorg eenheid is ook beskikbaar vir gaste wat nie wil kamp nie. Die Tweeslaapkamer kothuis het 'n oopplan-kombuis en leefvertrek wat lei na die stoep wat vir jou 'n pragtige uitsig bied oor die plaas en die Cockscomb Berge. Die hoofslaapkamer het 'n pragtige uitsig en het 'n dubbelbed en ruim kaste. Die tweede slaapkamer is ook ruim en het 2 enkelbeddens. Die badkamer het 'n bad en 'n stort. Komplimentêre toiletware word voorsien. Die kombuis is toegerus met 'n yskas, stofie, mikrogolf en 'n ketel.
Besoekers is welkom om saam met die ervare veldgidse op 'n begeleide wandeling te gaan of om op 'n wildbesigtigings uitstappie te gaan in een van die oop voertuie.